

*UNIVERZITA MATEJA BELA FILOZOFICKÁ FAKULTA*

*Katedra telesnej výchovy a športu*

*Banská Bystrica*





 **Fakultná konferencia**

**Š V A 2018**

**VO VEDÁCH O ŠPORTE**

**11. 4. 2018**

**Banská Bystrica**



 **KTVŠ FF UMB**

 **Banská Bystrica**

**fakultné kolo ŠVA 11. 4. 2018**

**Sekcia: Vedy o športe (Bc. a Mgr.)**

**Sekcia: Doktorandi**

**Sekcia: Pódiové skladby**

**Koordinátori ŠVA: Teoretická sekcia: Mgr. Miroslava Rošková, PhD.** **Pódiové skladby: Mgr. Michaela Slováková, PhD.**

**Vážení študenti, doktorandi a kolegovia!**

**11. 4. 2018** (streda)

**sa** **v priestoroch KTVŠ FF UMB** Banská Bystrica uskutoční

**fakultné kolo ŠVA VO VEDÁCH O ŠPORTE**

so slávnostným otvorením

**v** **športovej hale** o **9:00 hod** v sekciách:

* **Vedy o športe**
* **Doktorandi** (prezentácia v anglickom jazyku)
* **Pódiové skladby**

**ŠVA sa organizuje** pre Bc,. Mgr. a PhD. štúdium (denné/externé).

**Termín odovzdania prihlášok: do 10.3. 2018**

**Termín odovzdania prác** so všetkými náležitosťami pre teoretické sekcie a pódiové skladby je: **4.4.2018 (do 12:00 hod.) na sekretariáte KTVŠ.**

Práce teoretického charakteru v sekcii Vedy o športe **Bc,. Mgr. štúdia** budú v slovenskom jazyku, musia byť odovzdané v troch exemplároch (podľa pokynov pre spracovanie príspevku) aj s posudkom vedúceho práce a zaradením do sekcie (napr. Vedy o športe – športová edukológia, atď. aj u doktorandov.  Práce v sekcii **Doktorandov** musia byť napísané a prezentované v anglickom jazyku.

**Pri pódiových skladbách** uvedú autori či sa jedná o tanečnú/športovú sekciu a odovzdajú námetový list.

 **Práce spĺňajúce obsahové aj formálne kritériá budú publikované v zborníku.**

Študentom a študentkám bude po úspešnom absolvovaní ŠVA vo fakultnom kole **možnosť udelenia 2 kreditov**, či možnosť získať **body pri prijímaní na program ERASMUS.**

**Kritériá postupu:** Z fakultnej konferencie ŠVA postupujú prví traja (po odporúčaní príslušnej komisie) z každej sekcie na celoslovenskú konferenciu.

**Kontakt:**

**pre teoretické sekcie:** Mgr. Miroslava Rošková, PhD. miroslava.roskova@umb.sk

**pre pódiové skladby:** Mgr. Michaela Slováková, PhD. michaela.slovakova@umb.sk

**Pokyny pre spracovanie príspevku**

**FormA**

Prezentácia (power point)

Dĺžka prezentácie. 5 min. max 10 min.

**POKYNY PRE SPRACOVANIE PRÍSPEVKOV**

Prácu ŠVA je potrebné odovzdať pred konaním fakultného kola ŠVA do 4. 4. 2018 na sekretariáte KTVŠ v troch tlačených exemplároch a v elektronickej forme CD (MS Word a PDF formáte). Maximálny počet strán je 8.

Prácu je potrebné napísať v MS Word v nasledovnej štruktúre a formátovaní:

* **Formát stránky**: A 4, okraje: pravý okraj – 2,5 cm, ľavý okraj – 2,5 cm, horný a dolný okraj - 2,5 cm.
* **NÁZOV PRÍSPEVKU**: 14 písmo, veľkými písmenami, tučné (vycentrovať) (v SJ a AJ),.

 **Meno a Priezvisko:** malými písmenami, tučné (vycentrovať).

* **Názov univerzity, fakulty, katedry a štátu**: malými písmenami, tučné (vycentrovať).
* **Abstrakt:** malými písmenami okraj; tučné.
* **Kľúčové slová (max. 5 slov)**: malými písmenami okraj; tučné.
* **Abstract**: v cudzom jazyku (AJ), malými písmenami okraj; tučné.
* **Key words**: v cudzom jazyku (AJ), malými písmenami okraj; tučné.
* **NÁZVY KAPITOL**: veľkými písmenami okraj; tučné.
* Text príspevku: typ Times New Roman CE, veľkosť písma 12, riadkovanie obyčajné (1), medzi odstavcami vynechať riadok, odsek odstavca 0,5.
* **Zoznam bibliografických odkazov**: podľa normy ISO690
* **Tabuľky, obrázky** zakomponujte priamo do textu v MS Word.
* Tabuľky, obrázky - nesmú presahovať okraje (!!!), musia mať číslo, názov (veľkosť písma 11) a adekvátnu legendu.

**Štruktúra pôvodnej vedeckej práce:**

* Za abstraktom a kľúčovými slovami (5 slov) v cudzom jazyku, **ÚVOD, CIEĽ, METODIKA, VÝSLEDKY A DISKUSIA, ZÁVER, ZOZNAM BIBLIOGRAFICKÝCH ODKAZOV**, Kontaktná adresa autora a e – mail.

**Príspevok teoretického charakteru:**

Za abstraktom a kľúčovými slovami (5 slov) v cudzom jazyku, **ÚVOD, VLASTNÝ TEXT, ZÁVER, ZOZNAM BIBLIOGRAFICKÝCH ODKAZOV,** Kontaktná adresa autora a e – mail.

* Formálna úprava práce podľa [smernice č. 12/2011 o záverečných a kvalifikačných prácach UMB](http://www.fhv.umb.sk/app/cmsFile.php?disposition=a&ID=10325) a internej smernice KTVŠ.

**Termín odovzdania teoretických prác spolu s posudkami a námetových listov pódiových skladieb: 4. 4. 2018 (do 12, 00 hod) na sekretariáte KTVŠ.**

* 3 ks, hrebeňová väzba,
* v MS Word a v PDF programe na CD,
* s posudkom vedúceho práce (Príloha A, B)

**Technické ustanovenia ŠVA pre sekciu ,,Pódiové skladby"**

**Sekcia ,,Pódiové skladby" má 2 podsekcie:**

1. **športovú**
2. **tanečnú**

**A Všeobecné ustanovenia**

1. Súťaž sa vypisuje pre skladby bez náčinia alebo s náčiním (tradičným aj pôvodným),

alebo s použitím prenosného náradia. Pohybový obsah tvoria:

**- v športovej sekcii** – prostriedky športovej a modernej gymnastiky, základnej, kondičnej a rytmickej gymnastiky, športovej akrobacie, skokov na trampolíne, športového aerobiku, akrobatického rock and rollu, Euroteam;

**- v tanečnej sekcii** – prostriedky ľudového, spoločenského, moderného a jazzového tanca, klasického tanca, štylizovaných druhov tanca, tanečného rock and rollu, tanečného aerobiku a tanečných disciplín IDO.

2. Do súťaže sa prijímajú pôvodné pohybové kompozície študentov, vytvorené

na zvolený hudobný sprievod.

Autorom skladby môže byť jednotlivec alebo kolektív študentov, ktorí musia byť riadnymi študentmi denného štúdia príslušnej univerzity .

3. Skupinu, ktorá predvádza pohybovú skladbu tvoria študenti denného štúdia univerzity, ktorú reprezentujú (muži, ženy, koedukovane).

4. Pohybová skladba v športovej a tanečnej sekcii je predvádzaná minimálne

**štvoricou študentov.**

5. Dĺžka skladby:

 športová sekcia: 2 min. – 3 min.

 tanečná sekcia: 2 min. 30 sek. – 4 min.

6. Hudobný sprievod musí byť nahratý na CD.

7. Náročnosť - skladba musí obsahovať minimálne 5 priestorových zmien a cvičenci majú preukázať technickú vyspelosť pri predvádzaní skladby.

8. Priestor, v ktorom sa skladby predvádzajú má rozmery 13 x 13m.

9. Nástup na plochu a odchod z nej môže, ale nemusí byť súčasťou skladby.

 V súlade s týmto ustanovením sa určuje aj dĺžka skladby.

10. Úbory skladby si určia jej autori a sú súčasťou formy skladby.

**B Kritériá hodnotenia**

1. Obsahová a technická hodnota – primeranosť obsahových prostriedkov vzhľadom k námetu a vyspelosti cvičencov, technické predvedenie (držanie tela, rozsah pohybu, vedenie pohybu), celková úroveň vzhľadom k zvolenému žánru, úroveň pohybovej interpretácie hudobnej predlohy v rytmickom, tempovom a dynamickom členení, jednotnosť predvedenia, súhra v pôdoryse a v priestore.

1. Estetická hodnota a umelecký dojem – kompozičná členitosť, uplatnenie kontrastnosti, využitie rozmanitosti, gradácie, logickosť sledu cvičení, rozvíjanie a variácie nosných pohybových motívov, miera estetickej funkcie vyjadrená úrovňou vzťahu obsahu a formy, techniky a jednotnosti vo vykonávaní, celkového charakteru pohybu a hudby, zosúladenie.

**C Hodnotenie skladby**

Skladbu hodnotí rozhodcovský zbor určený Radou ŠVK. Rozhodcovský zbor pozostáva z rozhodcov jednotlivých fakúlt, ktoré sa zúčastňujú na ŠVK a jedného hlavného rozhodcu v každej sekcii.

**Obidve sekcie:**

a) obsahová a technická hodnota skladby 0 – 10 bodov

b) estetická hodnota a umelecký dojem 0 – 10 bodov

Maximálny počet dosiahnutých bodov je teda 20 u každého porotcu.

Hodnotí sa s presnosťou na 0,5 bodu. Výsledná známka sa určí nasledovne:

- najnižšia a najvyššia bodová hodnota sa eliminuje a zo zostávajúcich sa vypočíta

 priemerná hodnota a podľa bodových ziskov sa určí 1.,2. a 3. miesto, prípadne aj

 osobitné ocenenie.

Vzhľadom k objektívnosti hodnotenia bude súťaž prebiehať v dvoch hodnotených kolách.

# Príloha A

# N Á M E T O V Ý L I S T

# PÓDIOVÉ SKLADBY \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Študentská vedecká aktivita

KTVŠ FF UMB BANSKÁ Bystrica

**Autor (autorský kolektív) skladby:**

**Názov skladby:**

**Autor hudby:**

**Názov hudby:**

**Trvanie skladby:**

**Námet skladby, choreografický zámer autora:**

**Pohybový obsah skladby:**

**\*Zakrúžkuj: (Sekcia tanečná/športová)**

**Kontakt: e - mail (vedúceho skladby):**

**Zoznam mien študentov a e - mail kontakt:**

**Príloha B**

**POSUDOK NA Prácu ŠTUDENTA ŠVA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Študentská vedecká aktivita

KTVŠ FF UMB BANSKÁ Bystrica

**Autor práce:**

**Vedúci práce:**

**Názov práce:**

**Študijný program:**

**Forma štúdia:**

**Priebežné hodnotenie:**

Aktuálnosť témy vzhľadom k študovanému odboru:

Adekvátnosť stanoveného cieľa:

Naplnenie cieľa:

Odborná úroveň teoretickej časti práce:

Odborná úroveň metodickej časti práce:

Dosiahnuté výsledky a závery:

Formálne charakteristiky práce:

Dodržiavanie bibliografickej normy:

Jazyk a štylizácia:

Poznámka: Kritériá hodnotenia (A, B, C, D, E, FX) popísať. Výsledné hodnotenie nemusí predstavovať aritmetický priemer jednotlivých čiastkových hodnotení.

**Prínos, pozitíva a prípadné negatíva práce:**

**Pripomienky a námety do diskusie a otázky:**

**Záver:** Práca ***zodpovedá(nezodpovedá)*** požiadavkám a **hodnotením ju známkou:**

Dátum: Podpis:

